**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Регистрација оснивања брокерско дилерског друштва и берзе |
| **Шифра поступка** | 10.05.0228 |
| **Регулаторно тело**  **(надлежно за спровођење препоруке)** | Агенција за привредне регистре |
| **Правни оквир којим је уређен административни поступак** | * Закон о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19) * Закон о привредним друштвима („Службени гласник РС”, бр. 36/11, 99/11, 83/14 (др. закон), 5/15, 44/18, 95/18 и 91/19) * Закон о тржишту капитала („Службени гласник РС”, бр. 31/11, 112/15, 108/16 и 9/20) * Правилник о садржини Регистра привредних субјеката и документацији потребној за регистрацију („Сл. Гласник РС”, број 42/16) |
| **Прописи које треба променити/донети/укинутида би се спровеле препоруке** | 1. Правилник о садржини Регистра привредних субјеката и документацији потребној за регистрацију („Сл. Гласник РС”, број 42/16) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  И поред једноставног поступка, постоји простор за његову додатну оптимизацију, имајући у виду да надлежни орган још увек није омогућио подношење захтева и/или издавање акта електронским путем нити успоставио пуну е-управу. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | **1** | | **Увођење е-управе** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/18), Законом о електронском документу, електронској идентификацији и услугама од поверења у електронском пословању („Службени гласник РС”, број 94 /17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19), по службеној дужности прибави потребне податке од надлежног органа – „власника“ потребних података:   * **Документ 8: Решење Комисије за хартије од вредности о давању дозволе за обављање делатности** * **Документ 9: Решење Комисије o давању претходне сагласности на избор органа управљања**   Потребне податке потребно је прибавити по службеној дужности од Комисије за хартије од вредности.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа: 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа;   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачки 1) и 2), орган који спроводи поступак у обавези је да примењује ЗОУП и податке потребне за одлучивање прибави директно од органа надлежног за вођење службене евиденције било конвенционалном директном комуникацијом или електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа) како би се избегла коресподенција и прибављање података преко мејла који је значајно мање безбедно средство од наведеног сервиса, али до приступања наведеном сервису орган може да прибави тражене податке и путем мејла.  У вези са тим, неопходно је у Јединствену регистрациону пријаву унети места за унос података о броју и датуму издавања наведених аката.  **За примену препорука потребна је измена Правилника о садржини Регистра привредних субјеката и документацији потребној за регистрацију („Сл. Гласник РС“, брoj 42/16)**   * 1. **Промена форме докумената (оригинал, оверена копија, копија, копија уз оригинал на увид** * **Документи 10, 11 и 12:Докази о уплати накнад**а   Према члану 65. Правилника о садржини регистра привредних субјеката и документацији потребној за регистрацију од подносиоца захтева се према е-попису захтева да Доказ о уплати накнаде достави у оригиналу. Предлажемо да се доказ о уплати накнаде доставља у обичној фотокопији односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.   * 1. **Увођење е-управе по испуњењу свих техничких предуслова и када све надлежне институције буду своје податке учиниле доступним у електронској форми.**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О САДРЖИНИ РЕГИСТРА ПРИВРЕДНИХ СУБЈЕКАТА И ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ**  **Члан 1.**  У Правилнику о садржини Регистра привредних субјеката и документацији потребној за регистрацију („Службени гласник РС”, број 42/16), у члану 14. после става 1. додаје се нови став 2. који гласи:  ”Агенција по службеној дужности прибавља податке из службених евиденција и подносилац захтева није у обавези да достави документ из става 1. овог члана, изузев ако изјави да ће теподатке прибавити сам.”  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије.” | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Регистрација брокерско дилерског друштва и берзе**  **Члан 14.**  Уз ЈРППС брокeрско дилeрског друштва и бeрзe, порeд докумeнтацијe из члана 11. овог правилника, прилажe сe:  1) рeшeњe Комисијe за хартијe од врeдности о давању дозволe за обављањe дeлатности брокeрско дилeрског друштва и бeрзe;  2) рeшeњe Комисијe за хартијe од врeдности о давању прeтходнe сагласности на избор органа управљања друштвом.  АГЕНЦИЈА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТ ИЗ СТАВА 1. ОВОГ ЧЛАНА, ИЗУЗЕВ АКО ИЗЈАВИ ДА ЋЕ ТЕПОДАТКЕ ПРИБАВИТИ САМ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 19.119,41 РСД. Усвајање и примена препорука ће донети привредним субјектима годишње директне уштеде од 1.508,43 РСД или 12,40 ЕУР. Ове уштеде износе 7,89% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |