**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Регистрација покретања поступка ликвидације у привредним друштвима, јавним предузећима и задругама |
| **Шифра поступка** | 10.05.0133 |
| **Регулаторно тело**  **(надлежно за спровођење препоруке)** | Агенција за привредне регистре |
| **Правни оквир којим је уређен административни поступак** | * Закон о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19) * Закон о привредним друштвима („Службени гласник РС”, бр. 36/11, 99/11, 83/14 (др. закон), 5/15, 44/18, 95/18 и 91/19) * Закон о стечају и ликвидацији банака и друштава за осигурање („Службени гласник РС”, бр. 14/15 и 44/18- др. закон) * Закон о јавним предузећима („Службени гласник РС”, бр. 15/16 и 88/19) * Закон о задругама („Службени гласник РС”, брoj 112/15) * Закон о тржишту капитала („Службени гласник РС”, бр. 31/11, 112/15, 108/16 и 9/20) * Закон о отвореним инвестиционим фондовима са јавном понудом („Службени гласник РС”, број 73/19) * Закон о осигурању („Службени гласник РС”, бр. 55/04, 70/04 (исправка), 61/05, 61/05 (др. закон), 85/05 (др. законик), 101/07, 63/09 (УС), 107/09, 99/11, 119/12, 116/13 и 139/14 (др. закон)) * Правилник о садржини Регистра привредних субјеката и документацији потребној за регистрацију („Службени гласник РС”, брoj 42/16) * Одлука о накнадама за послове регистрације и друге услуге које пружа Агенција за привредне регистре („Службени гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) |
| **Прописи које треба променити/донети/укинутида би се спровеле препоруке** | 1. Правилник о садржини Регистра привредних субјеката и документацији потребној за регистрацију („Службени гласник РС”, брoj 42/16) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Документа која у пракси АПР-а се траже од подносиоца пријаве су оправдана, међутим нису прописана Правилником садржини Регистра привредних субјеката и документацији потребној за регистрацију.  Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Иако је прописом јасно дефинисано на који начин се спроводи административни поступак, не постоји могућност подношења захтева и издавања акта надлежног органа електронским путем, па постоји простор за његову оптимизацију.  Накнада за регистрацију покретања поступка ликвидације се незаконито наплаћује. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Утврђивање правног основа и потребне документације** |  |  |  | | *Прецизирање правног основа и прописивање документације* | X |  | 1 | | **Прибављање докумената по службеној дужности** | X |  | 1 | | **Образац административног захтева** |  |  |  | | *Унапређење постојећег обрасца* |  | X |  | | **Увођење е-управе** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Утврђивање правног основа и потребне документације** * Документ 3. Решење Народне банке Србије о испуњености услова за покретање поступка ликвидације над банком односно друштвом за осигурање * Документ 4. Решење Комисије за хартије од вредности о одузимању дозволе за рад/обављање делатности друштву за управљање инвестиционим фондом и брокерско дилерском друштву   Иако су ова тражена документа потребна за спровођење поступка, она нису прописана Правилником о садржини Регистра привредних субјеката и документацији потребној за регистрацију, као документа која подносилац пријаве треба да приложи уз захтев,.  Правилником о садржини Регистра привредних субјеката и документацији потребној за регистрацију у члану 57. предлаже се да се пропише документација потребна за спровођење поступка:   * Решење Народне банке Србије о испуњености услова за покретање поступка ликвидације над банком односно друштвом за осигурање – за банке и друштва за осигурање, увидом у базу * Решење Комисије за хартије од вредности о одузимању дозволе за рад/обављање делатности друштву за управљање инвестиционим фондом и брокерско дилерском друштву - само за друштва за управљање инвестиционим фондом и брокерско дилерска друштва, увидом у базу   **За примену ове препоруке, потребно је изменити Правилник о садржини Регистра привредних субјеката и документацији потребној за регистрацију.**   * 1. **Прибављање докумената по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/18), Законом о електронском документу, електронској идентификацији и услугама од поверења у електронском пословању („Службени гласник РС”, број 94 /17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС”, број 57/19), по службеној дужности прибави потребне податке од надлежног органа – „власника“ потребних података:   * **Документ 3. Решење Народне банке Србије о испуњености услова за покретање поступка ликвидације над банком односно друштвом за осигурање** * **Документ 4. Решење Комисије за хартије од вредности о одузимању дозволе за рад/обављање делатности друштву за управљање инвестиционим фондом и брокерско дилерском друштву**   Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:     1. Путем Информационог система за размену података из регистара преко Сервисне магистрале органа: 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа;   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачки 1) и 2), орган који спроводи поступак у обавези је да примењује ЗОУП и податке потребне за одлучивање прибави директно од органа надлежног за вођење службене евиденције било конвенционалном директном комуникацијом или електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа) како би се избегла коресподенција и прибављање података преко мејла који је значајно мање безбедно средство од наведеног сервиса, али до приступања наведеном сервису орган може да прибави тражене податке и путем мејла.  **За примену ове препоруке, потребно је изменити Правилник о садржини Регистра привредних субјеката и документацији потребној за регистрацију**   * 1. **Унапређење постојећег обрасца**   Како би се омогућило прибављање података по службеној дужности (препорука 3.2), у обрасцу захтева – Регистрационој пријави потребно је затражити неопходне информације од подносиоца захтева у погледу решења која су прилог регистрационој пријави (назив и број издатог акта, датум издавања акта, назив надлежног органа).  **За примену ове препоруке, није неопходна измена прописа.**  **3.4 Увођење е-управе по испуњењу свих техничких предуслова и када све надлежне институције буду своје податке учиниле доступним у електронској форми.**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О САДРЖИНИ РЕГИСТРА ПРИВРЕДНИХ СУБЈЕКАТА И ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ**  **Члан 1.**  У Правилнику о садржини Регистра привредних субјеката и документацији потребној за регистрацију („Службени гласник РС”, број 42/16), у члану 57. после става 1. додаје се нови став 2. који гласи:  ” Узпријавупокретањапоступкаликвидације банке, друштва за осигурање, друштва за управљање инвестиционим фондом и брокерско дилерском друштву, прилаже се:   1. решење Комисије за хартије од вредности о одузимању дозволе за рад или за обављање делатности друштву за управљање инвестиционим фондом и брокерско дилерском друштву; 2. решење НБС о испуњености услова за покретање поступка ликвидације над банком односно друштвом за осигурање.   Агенција по службеној дужности прибавља податке из службених евиденција и подносилац захтева није у обавези да достави документа из става 2. овог члана, изузев ако изјави да ће те податке прибавити сам.  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије.” | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Регистрација покретања поступка ликвидације**  Члан 57.  Уз пријаву покретања поступка ликвидације и објаве огласа прилаже се:  1) одлука о покретању поступка ликвидације;  2) одлука о именовању ликвидационог управника, ако то лице није регистровани заступник друштва.  УЗ ПРИЈАВУ ПОКРЕТАЊА ПОСТУПКА ЛИКВИДАЦИЈЕ БАНКЕ, ДРУШТВА ЗА ОСИГУРАЊЕ, ДРУШТВА ЗА УПРАВЉАЊЕ ИНВЕСТИЦИОНИМ ФОНДОМ И БРОКЕРСКО ДИЛЕРСКОМ ДРУШТВУ, ПРИЛАЖЕ СЕ::   1. РЕШЕЊЕ КОМИСИЈЕ ЗА ХАРТИЈЕ ОД ВРЕДНОСТИ О ОДУЗИМАЊУ ДОЗВОЛЕ ЗА РАД ИЛИ ЗА ОБАВЉАЊЕ ДЕЛАТНОСТИ ДРУШТВУ ЗА УПРАВЉАЊЕ ИНВЕСТИЦИОНИМ ФОНДОМ И БРОКЕРСКО ДИЛЕРСКОМ ДРУШТВУ; 2. РЕШЕЊЕ НБС О ИСПУЊЕНОСТИ УСЛОВА ЗА ПОКРЕТАЊЕ ПОСТУПКА ЛИКВИДАЦИЈЕ НАД БАНКОМ ОДНОСНО ДРУШТВОМ ЗА ОСИГУРАЊЕ.   АГЕНЦИЈА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТА ИЗ СТАВА 2. ОВОГ ЧЛАНА, ИЗУЗЕВ АКО ИЗЈАВИ ДА ЋЕ ТЕ ПОДАТКЕ ПРИБАВИТИ САМ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 15.026.047,33 РСД. Усвајање и примена препорука ће донети привредним субјектима годишње директне уштеде од 2.418.771,99 РСД или 19.887,64 ЕУР. Ове уштеде износе 16,10% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |