**Поједностављење административног поступка регистрације оснивања друштва са ограниченом одговорношћу**

|  |  |
| --- | --- |
| **Назив административног поступка** | Регистрација оснивања друштва са ограниченом одговорношћу |
| **Шифра поступка** | 10.05.0220 |
| **Регулаторно тело**  **(надлежно за спровођење препоруке)** | Министарство привреде  Агенција за привредне регистре |
| **Правни оквир којим је уређен административни поступак** | * Закон о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19) * Закон о финансијском лизингу („Сл. гласник РС”, бр. 55/03, 61/05, 31/11 и 99/11-др. закони) * Закон о јавним предузећима („Службени гласник РС”, бр. 15/16 и 88/19) * Правилник о садржини Регистра привредних субјеката и документацији потребној за регистрацију („Службени гласник РС”, брoj 42/16) |
| **Прописи које треба променити/донети/укинутида би се спровеле препоруке** | 1. Правилник о садржини Регистра привредних субјеката и документацији потребној за регистрацију („Службени гласник РС”, брoj 42/16) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  И поред једноставног поступка, постоји простор за његову додатну оптимизацију, имајући у виду да надлежни орган још увек није омогућио подношење захтева и/или издавање акта електронским путем нити успоставио пуну е-управу. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | X |  | 1 | | **Утврђивање правног основа и потребне документације** |  | | | | *Прописивање начина провере испуњености услова и документације, која се доставља* | Х |  | 1 | | **Образац административног захтева** |  |  |  | | *Унапређење постојећег обрасца* |  | Х |  | | **Увођење е-управе** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења овог документа од стране подносиоца захтева, јер je надлежни орган дужан да, у складу са члановима 9. и 103. ЗОУП-а („Службени гласник РС”, број 18 од 1. марта 2016.), Законом о електронском документу, електронској идентификацији и услугама од поверења у електронском пословању („Службени гласник РС”, број 94 од 19. октобра 2017.) и Уредбом о прибављању и уступању података о чињеницама о којима се води службена евиденција („Службени гласник РС”, број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 8: Сагласност Народне банке Србије за обављање послова финансијског лизинга**   **У обрасцу е-пописа**, наведено је да подносилац захтева прилажесагласност Народне банке Србије за обављање послова финансијског лизинга, за друштво са ограниченом одговорношћу које се оснива са претежном делатношћу финансијског лизинга.  Потребне податке потребно је прибавити по службеној дужности од Народне банке Србије у складу са потписаним споразумом између НБС и Агенције за привредне регистре о размени података из регистара.  У вези са тим, неопходно је у Јединствену регистрациону пријаву унети места за унос података о броју и датуму издавања сагласности Народне банке Србије за обављање послова финансијског лизинга.  **За примену препорука за прибављање података по службеној дужности, потребна је измена Правилника о садржини Регистра привредних субјеката и документацији потребној за регистрацију, чл. 6, 35 и 64.**   * 1. **Промена форме докумената (оригинал, оверена копија, копија, копија уз оригинал на увид** * **Документ 1: Документ о идентитету чланова друштва**   Код Документа 1 –доказ о идентитету чланова друштва, када је реч о домаћим правним лицима која нису регистрована при Агенцији, предлажемо да се омогући достављање фотокопије извода о регистрацији.  **За примену ове препоруке није потребна измена прописа.**   * **Документи 10 и 11:Докази о уплати накнада**   Према члану 65. Правилника о садржини регистра привредних субјеката и документацији потребној за регистрацију од подносиоца захтева се према е-попису захтева да Доказ о уплати накнаде достави у оригиналу. Предлажемо да се доказ о уплати накнаде доставља у обичној фотокопији, односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.   * 1. **Увођење е-управе по испуњењу свих техничких предуслова и када све надлежне институције буду своје податке учиниле доступним у електронској форми.**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О САДРЖИНИ РЕГИСТРА ПРИВРЕДНИХ СУБЈЕКАТА И ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ**  **Члан 1.**  У Правилнику о садржини Регистра привредних субјеката и документацији потребној за регистрацију („Службени гласник РС”, број 42/16), у члану 64. после става 1. додаје се нови став 2. који гласи:  ”Агенција по службеној дужности прибављасагласност Народне банке Србије за обављање послова финансијског лизинга, изузев ако подносилац захтева изјави да ће исту приложити сам .”  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије.” | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Сагласност, дозвола или други акт надлежног органа**  Члан 64.  Ако је посебним законом као услов за регистрацију прописана дозвола, сагласност или други акт надлежног органа, уз регистрациону пријаву и документацију прописану овим правилником, подноси се одговарајућа дозвола, сагласност, односно други акт надлежног органа.  ” АГЕНЦИЈА ПО СЛУЖБЕНОЈ ДУЖНОСТИ ПРИБАВЉА САГЛАСНОСТ НАРОДНЕ БАНКЕ СРБИЈЕ ЗА ОБАВЉАЊЕ ПОСЛОВА ФИНАНСИЈСКОГ ЛИЗИНГА, ИЗУЗЕВ АКО ПОДНОСИЛАЦ ЗАХТЕВА ИЗЈАВИ ДА ЋЕ ИСТУ ПРИЛОЖИТИ САМ.” | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 138.441.491,24 РСД. Усвајање и примена препорука ће донети привредним субјектима годишње директне уштеде од 3.600.844,58 РСД или 29.606,88 ЕУР. Ове уштеде износе 2,60% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |