**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Регистрација брисања привредних друштава и јавних предузећа |
| **Шифра поступка** | 10.05.0134 |
| **Регулаторно тело**  **(надлежно за спровођење препоруке)** | Агенција за привредне регистре |
| **Правни оквир којим је уређен административни поступак** | * Закон о поступку регистрације у Агенцији за привредне регистре („Службени гласник РС”, бр. 99/11, 83/14 и 31/19) * Закон о привредним друштвима („Службени гласник РС”, бр. 36/11, 99/11, 83/14 (др. закон), 5/15, 44/18, 95/18 и 91/19) * Закон о стечају („Службени гласник РС”, бр. 104/09, 99/11 (др. закон), 71/12 (УС), 83/14, 113/17, 44/18 и 95/18) * Закон о јавним предузећима („Службени гласник РС”, бр. 15/16 и 88/19) * Закон о стечају и ликвидацији банака и друштава за осигурање („Службени гласник РС”, бр. 14/15 и 44/18- др. закон) * Закон о пореском поступку и пореској администрацији ( „Службени гласник РС”, бр. 80/02, 84/02 - исправка, 23/03-исправка, 70/03, 55/04, 61/05, 85/05-др. законик, 62/06-др. закон, 61/07, 20/09, 72/09 - др. закон, 53/10, 101/11, 2/12-исправка, 93/12, 47/13, 108/13, 68/14, 105/14, 91/15-Аутентично тумачење, 112/15, 15/16, 108/16, 30/18, 95/18 и 86/19) * Закон о тржишту капитала („Службени гласник РС”, бр. 31/11, 112/15, 108/16 и 9/20) * Закон о осигурању („Службени гласник РС”, бр. 55/04, 70/04 (исправка), 61/05, 61/05 (др. закон), 85/05 (др. законик), 101/07, 63/09 (УС), 107/09, 99/11, 119/12, 116/13 и 139/14 (др. закон)) * Закон о отвореним инвестиционим фондовима са јавном понудом („Службени гласник РС”, број 73/19) * Закон о финансијском лизингу („Сл. гласник РС”, бр. 55/03, 61/05, 31/11 и 99/11-др. закони) * Правилник о садржини Регистра привредних субјеката и документацији потребној за регистрацију („Службени гласник РС”, брoj 42/16) |
| **Прописи које треба променити/донети/укинутида би се спровеле препоруке** | 1.Правилник о садржини Регистра понуђача и документацији која се подноси уз пријаву за регистрацију понуђача („Сл. гласник РС”, број 17/20)  2. Одлука о накнадама за послове регистрације и друге услуге које пружа Агенција за привредне регистре („Службени гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  И поред једноставног поступка, постоји простор за његову додатну оптимизацију, имајући у виду да надлежни орган још увек није омогућио подношење захтева и/или издавање акта електронским путем нити успоставио пуну е-управу. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | Х |  | **1** | | **Утврђивање правног основа и потребне документације** |  | | | | *Прописавање начина провере испуњености услова и документације, која се доставља* | Х |  | 1 | | **Промена форме документа** | Х |  | 2 | | **Увођење е-управе** |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, бр. 18/16 и 95/18), Законом о електронском документу, електронској идентификацији и услугама од поверења у електронском пословању („Службени гласник РС”, број 94 /17), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19), по службеној дужности прибави потребне податке од надлежног органа – „власника“ потребних података:   * **Документ 8: Решење надлежне пореске управе о одузимању овлашћења за обављање мењачких послова** * **Документ 9: Потврда да је привредни субјект брисан из регистра обвезника ПДВ Регистар обвезника ПДВа**   У обрасцу е-пописа, наведено је да подносилац захтева прилаже потврду да је привредни субјект брисан из регистра обвезника ПДВ када се брисање спроводи кроз ликвидацију, ради прибављања податка да привредно друштво/јавно предузеће није више у систему ПДВ.  Прибављање података по службеној дужности могуће jeувидом у Регистар евидентираних ПДВ обвезника <http://www.poreskauprava.gov.rs/sr/pravna-lica/pdv/registar.html> .   * **Документ Потврда ЦРХОВ о поднетом захтеву за испис акција, ако се подноси пријава брисања акционарског друштва**   У складу са чланом 61. став 1. тачка 8) Правилника о садржини Регистра привредних субјеката и документацији потребној за регистрацију („Службени гласник РС“, број 42/16), прописано је да подносилац захтеваприлаже и потврдуо поднетом захтеву за испис акција, ако се подноси пријава брисања акционарског друштва.  **За примену ове препоруке, потребна је измена Правилника о садржини Регистра привредних субјеката и документацији потребној за регистрацију („Службени гласник РС“, број 42/16).**   * 1. **Прописавање начина провере испуњености услова и документације, која се доставља**   Сваки административни поступак који спроводе надлежни органи и организације мора бити јасно утемељен у закону. Када је реч о административним поступцима којима се остварује неко право, а како би се обезбедила пуна правна сигурност, заинтересована лица морају имати јасну слику о томе које су њихове обавезе у току спровођења административног поступка, тачније коју документацију или податке су у обавези да доставе надлежним органима, а које податке надлежни органи проверавају по службеној дужности, како би могли да одлучују о њиховим захтевима.  Из тог разлога, подзаконским актом је потребно јасно прописати да испуњеност услова у погледу престанка обавеза јавних прихода, брисања из евиденције ПДВ, ако је правно лице било обвезник ПДВ,закључења стечајног поступка (уколико је стечај у питању), поднетог захтева за испис акција (ако се подноси пријава брисања акционарског друштва), проверава надлежни орган, по службеној дужности.  Такође, подзаконским актом је потребно прецизирати да се у оквиру поступка подноси искључиво следећа документација:  **Регистрација брисања правног лица након ликвидације:**   * Одлука друштва о окончању поступка ликвидације; * Извештај о спроведеној ликвидацији; * Изјава да су све обавезе друштва по основу пријављених потраживања измирене у потпуности и да се против друштва не воде други поступци; * Одлука о подели ликвидационог остатка друштва; * Одлука друштва о лицу коме се пословне књиге и документа поверавају на чување или изјава ликвидационог управника о имену и адреси тог лица;   **Регистрација брисања услед спровођења статусне промене:**   * Одлука скупштине привредног субјекта којом се одобрава статусна промена; * Уговор о статусној промени; * План поделе друштва; * Финансијски извештај учесника у статусној промени са мишљењем ревизора; * Извештај ревизора о извршеној статусној промени; * Извештај одбора директора односно извршног одбора о статусној промени; * Изјава заступника друштва да су чланови сагласни да се финансијски извештаји не сачињавају.   **Регистрација брисања услед одлуке оснивача представништва/огранка страног привредног друштва**   * Одлука оснивача о брисању представништва/огранка страног привредног друштва   **За примену ове препоруке, потребно је изменити и допунити Правилник о садржини Регистра привредних субјеката и документацији потребној за регистрацију („Сл. Гласник РС“, бр. 42/2016)**   * 1. **Промена форме докумената (оригинал, оверена копија, копија, копија уз оригинал на увид** * **Документ 6:Уверење надлежне организационе јединице Пореске управе Републике Србије**   Имајући у виду коментар службеника Агенције за привредне регистре на предлог из препоруе 3.1. која се односи на Документ 6, предлажемо да се он доставља у копији, а да Агенција проверава веродостојност документа путем интернет странице <http://eporezi.purs.gov.rs/provera-verodostojnosti-uverenja.html>.   * **Документ 1:Доказ о уплати накнаде**   Према члану 43. Одлуке о накнадама за послове регистрације и друге услуге које пружа Агенција за привредне регистре подносилац захтева уз регистрациону пријаву доставља као један од могућих доказа о уплати: 1) први примерак Налога за уплату оверен од стране пружаоца платних услуга, 2) Налог за пренос оверен од стране пружаоца платних услуга, 3) Извод пословног рачуна платиоца оверен од стране платиоца или пружаоца платних услуга или 4) Потврду о извршеној уплати накнаде оверену од стране пружаоца платних услуга.  Предлажемо да се доказ о уплати накнаде доставља у обичној фотокопији, односно да се омогући подношење извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке потребна је измена Одлуке о накнадама за послове регистрације и друге услуге које пружа Агенција за привредне регистре („Сл. гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20).**   * 1. **Увођење е-управе по испуњењу свих техничких предуслова и када све надлежне институције буду своје податке учиниле доступним у електронској форми.**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О САДРЖИНИ РЕГИСТРА ПРИВРЕДНИХ СУБЈЕКАТА И ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ**  **Члан 1.**  У Правилнику о садржини Регистра привредних субјеката и документацији потребној за регистрацију („Службени гласник РС”, број 42/16), у члану 61. након става 1 додаје се нови став 2 који гласи:  Агенција по службеној дужности прибавља податке из службених евиденција и подносилац захтева није у обавези да достави документ из става 1. тач. 7) и 8), изузев ако изјави да ће те податке прибавити сам.  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије.”  **Одлука о измени Одлуке о накнадама за послове регистрације и друге услуге које пружа Агенција за привредне регистре**  **Члан 1.**  У Одлуци о накнадама за послове регистрације и друге услуге које пружа Агенција за привредне регистре („Сл. гласник РС”, бр. 119/13, 138/14, 45/15, 106/15, 32/16, 60/16, 75/18, 73/19 и 15/20) у члану 43. став 3. тачка 3. после речи: „платиоца“, речи: „оверен од стране платиоца или пружаоца платних услуга“ бришу се.  **Члан 2.**  Ова одлука по добијању сагласности Владе, објављује се у „Службеном гласнику Републике Србије“ и ступа на снагу осмог дана од дана објављивања. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРАВИЛНИК О САДРЖИНИ РЕГИСТРА ПРИВРЕДНИХ СУБЈЕКАТА И ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ**  **Члан 61.**  Уз пријаву брисања правног лица из Регистра након окончања поступка ликвидације прилаже се:  1) одлука друштва о окончању поступка ликвидације;  2) извештај о спроведеној ликвидацији;  3) изјава да су све обавезе друштва по основу пријављених потраживања измирене у потпуности и да се против друштва не воде други поступци;  4) одлука о подели ликвидационог остатка друштва;  5) одлука друштва о лицу коме се пословне књиге и документа поверавају на чување или изјава ликвидационог управника о имену и адреси тог лица;  6) потврде надлежних пореских органа о престанку обавеза јавних прихода;  7) потврда надлежног пореског органа о брисању из евиденције ПДВ, ако је правно лице било обвезник ПДВ;  8) потврда ЦРХОВ о поднетом захтеву за испис акција, ако се подноси пријава брисања акционарског друштва.  АГЕНЦИЈА ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТ ИЗ СТАВА 1. ТАЧ. 7) и 8), ИЗУЗЕВ АКО ИЗЈАВИ ДА ЋЕ ТЕПОДАТКЕ ПРИБАВИТИ САМ.  **Преглед одредби Одлуке о измени Одлуке о накнадама за послове регистрације и друге услуге које пружа Агенција за привредне регистре**  VIII. НАЧИН ПЛАЋАЊА НАКНАДА  Члан 43.  Накнаде за поступање по захтеву корисника, односно регистрационој пријави, прописане овом одлуком, уплаћују се на одговарајући евиденциони рачун прихода Агенције, а доказ о уплати по сваком захтеву, односно регистрационој пријави, доставља се истовремено са подношењем захтева Агенцији, пре извршења услуге.  Рачуни за уплату накнада – евиденциони рачуни прихода Агенције, са софтвером за генерисање обавезујућег позива на број одобрења за уплату накнада, објављују се на интернет страници Агенције.  Подносилац захтева уз регистрациону пријаву доставља један од следећих доказа о уплати:  1. Први примерак Налога за уплату оверен од стране пружаоца платних услуга, који садржи:  − све обавезне елементе о извршеној уплати накнаде (назив платиоца, назив примаоца плаћања, број рачуна за уплату накнаде Агенцији, износ накнаде, сврху уплате, шифру плаћања, потпис односно сагласност платиоца и датум извршења);  − обавезан јединствени позив на број одобрења за сваку уплату, генерисан од стране Агенције, по моделу 97,   1. Налог за пренос оверен од стране пружаоца платних услуга, који садржи:   − све обавезне елементе о извршеном преносу средстава (назив платиоца, назив примаоца плаћања, број текућег рачуна платиоца, број рачуна за уплату накнаде Агенције, износ накнаде, сврху уплате, шифру плаћања, потпис односно сагласност платиоца и датум извршења);  − обавезан јединствени позив на број одобрења за сваку уплату, генерисан од стране Агенције, по моделу 97;  − клаузулу да је уплата накнаде реализована и датум када је реализована,  3. Извод пословног рачуна платиоца оверен од стране платиоца или пружаоца платних услуга, који садржи:  – све обавезне елементе извода банкарског рачуна (назив платиоца, број рачуна платиоца и примаоца, број извода, датум извода, датум уплате накнаде, износ уплаћене накнаде, сврху уплате, и укупан промет рачуна);  – обавезан јединствени позив на број одобрења за сваку уплату, генерисан од стране Агенције по моделу 97,  4. Потврду о извршеној уплати накнаде оверену од стране пружаоца платних услуга која садржи:  − све обавезне елементе о извршеној уплати накнаде (да је налог за уплату накнаде односно налог за пренос средстава реализован, датум извршења налога, износ накнаде, број рачуна за уплату накнаде Агенцији, сврху уплате, назив платиоца, назив примаоца);  − обавезни јединствени позив на број одобрења за сваку уплату по моделу 97 генерисан од стране Агенције.  Агенција испоставља обрачун накнаде за давање регистрованих података, извештаја и пружање других услуга из чл. 28, 30, 34, 35. и 36. ове одлуке.  Када је за издате податке, извештаје или друге пружене услуге Агенције обвезник плаћања накнаде правно лице, односно предузетник који континуирано преузима податке од Агенције, начин плаћања накнаде и други услови везани за преузимање и коришћење података могу се уредити уговором закљученим између Агенције и правног лица, односно предузетника.  У случају кад се накнада прописана овом одлуком, у складу са законом, плаћа у страној валути, обрачун накнаде врши се применом средњег курса Народне банке Србије, на дан издавања обавештења за уплату накнаде.  Агенција врши наплату накнаде и путем платних картица или других облика електронског плаћања при подношењу регистрационих пријава електронским путем, при чему доказ о уплати накнаде представља електронски запис о извршеној уплати.  За потребе наплате накнаде путем платних картица Агенција може отворити платни рачун код пословне банке.  Средства са платног рачуна отвореног код пословне банке дневно се преусмеравају у корист евиденционог рачуна прихода Агенције отвореног код Министарства финансија – Управе за трезор.  Лице које је платило накнаду: коју није било дужно да плати, за коју није поднело захтев за поступање или је платило у износу већем од прописане, као и лице које је платило накнаду за услугу Агенције, а та услуга није извршена, има право на повраћај накнаде.  Захтев за повраћај накнаде подноси се регистру односно другом организационом делу надлежном за решавање по поднетом захтеву.  Ако подносилац регистрационе пријаве, односно уплатилац више или погрешно уплаћених средстава, није поднео захтев за повраћај, регистар надлежан за поступање по регистрационој пријави или захтеву, односно други организациони део Агенције, иницираће повраћај средстава, уколико располаже свим потребним подацима (назив и број рачуна уплатиоца, утврђени износ и основ за повраћај) на рачун уплатиоца, са којег је уплата извршена, односно на рачун који се води у Јединственом регистру рачуна ако је уплатилац, односно правни следбеник уплатиоца правно лице или предузетник.  Повраћај средстава ближе се уређује општим актом, који доноси Управни одбор и који се објављује на интернет страни Агенције.  Подаци о више или погрешно уплаћеним средствима евидентирају се, прате и објављују на интернет страни Агенције, која се редовно ажурира.  Објављивањем података из претходног става на интернет страни Агенције, сматра се да је извршено обавештавање корисника о више или погрешно уплаћеним средствима.  Повраћај неискоришћених средстава одобрава директор Агенције.  На више и погрешно уплаћена средства која нису враћена јер није поднет захтев за повраћај, односно за која се не могу утврдити сви подаци потребни за извршење повраћаја, примењују се одредбе закона којима се регулише застарелост потраживања. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 31.846.909,60 РСД. Усвајање и примена препорука ће донети привредним субјектима годишње директне уштеде од 1.626.844,77 РСД или 13.376,25 ЕУР. Ове уштеде износе 5,11% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |